**Ubojstvo svisoka**

Da vrijeme liječi sve rane, ovaj se zločin ne bi dogodio.

 John Smith bogati je muškarac s kompulzivnim poremećajem. Nikada nije bio zaposlen, a bogat je. Kako? Njegov otac bio je veliki povjesničar i detektiv, poznat po cijelome svijetu. Iznenada je preminuo kao još mlad, ali ipak djeci star čovjek.

 Kao dijete je sanjao svoju budućnost. Ne biste ni zamislili, nije on sanjao kao i druga djeca, o poslu informatičara, youtubera ili IT-stručnjaka… On je sanjao, ni manje, ni više, o poslu detektiva. Sanjao je kako rješava najveće slučajeve na svijetu, baš poput Horatia Canea i Maca Taylora, i svoga najvećega uzora – poznata mu oca. Naime, njegov otac nije umro slučajnom smrću. Bio je ubijen. Od trenutka smrti oca, John želi biti detektiv koji će među svojim slučajevima imati i slučaj smrti svoga oca.

 John možda je bio poremećen, ali ipak je bio voljen. Cijelo susjedstvo ga je voljelo, osobito djeca. Svake nedjelje, u malome selu u SD Floridi, izlazile su Tjedne novine. U njima je bilo nekoliko slučajeva ubojstava – 7, da budemo precizni. Sedmi je slučaj uvijek bio onaj najgori, najteži, uvijek nagradni. John je taj slučaj uvijek rješavao, ali nikada nije preuzeo zasluge. Svim susjedima omogućio je jednu nagradu – nije uzalud upravo to selo najbogatije selo u državi. Djeca su obožavala biti njegova publika. Naime, nakon što bi mu draga susjeda Sarah donijela novine, John bi sjeo u svoj naslonjač, i pijući kavu, čitao. Djeca su sjedila oko njegova naslonjača i pažljivo ga slušala.

 Jednoga tjedna, izašle su novine, kao i uvijek, John je čitajući novine zapazio veliku činjenicu o slučaju tjedna. Žrtva je bila približno jednakih godina kao i njegov otac, a i ubojstvo se dogodilo na sličan način. No, u ovome slučaju, sumnjivci su bili samo članovi obitelji, i to one uske. Odmah je znao da ubojica njegova oca nije ubojica „totjedne“ žrtve tjedna.

 39-godišnji muškarac, preciznije, Adam Smith, ubijen je u svomu domu. Ležao je na stepenicama. Mjesto zločina bilo je prljavo, puno krvi. Položaj tijela odgovara ideji da ga je netko gurnuo te preokrenuo kako bi se uvjerio da nije mrtav. Od tri osumnjičenika, samo je kći bila na katu kuće. Ona je rekla kako je pisala projekt za školu. Pronađeno je puno tragova gumice u smeću, a soba je bila čista. Čak je i njezina olovka bila čista. Ona je rekla kako joj smeta kada nije sve sređeno, a pogotovo njezina olovka. Uvijek ju čisti prije i nakon upotrebe.

 Kako ne bi ispalo da se samo nju optužuje, policajci su ispitali i njezinu majku, Leonu Will Smith, a potom i njezina djeda, majčina oca, Johna Davisa. Njezina majka dala je zanimljiv podatak. Naime, osim činjenice da je kuhala, rekla je da njezina kći nije iz toga braka. Ona je bila udovica, a njezin bivši muž, umro je na isti način, u istoj toj kući, 15 godina ranije. Policija je sumnjala na ubojstvo, ali ga nisu mogli dokazati. Oh, da! Policija je pronašla lonce u kojima je žena kuhala. Djed je rekao kako je spavao. Pokraj kreveta su pronašli tablete za spavanje i čašu s vodom.

 John je odmah riješio slučaj, a zbog simbolike, zasluge je preuzeo. Riješivši ovaj slučaj, riješio je i slučaj ubojstva prvoga muža. Novčanu je nagradu odbio, ali je zaposlen u FBI-u, nakon što su susjedi rekli da su svi slučajevi koje su oni riješili, zapravo riješeni od strane intelektualca Johna Smitha.

Ubojica je….. DJED. Kći ima kompulzivan poremećaj, tj. nije mogla iza sebe ostaviti prljavo poprište zločina. Majka je kuhala, ali djed, koji je tvrdio da je spavao, bolovao je od nesanice. Zaspao bi samo s tabletama za spavanje. Iako su tablete bile u sobi, odmah pokraj čaše, izdala ga je činjenica da je čaša bila puna. Da je popio tablete, ne bi imao vremena natočiti čašu vodom.

**Lucija Opačak, 7. d**